
ŠAKIŲ RAJONO SAVIVALDYBĖS  TARYBA

SPRENDIMAS

DĖL LEIDIMO ATNAUJINTI NEGYVENAMŲJŲ PATALPŲ, ESANČIŲ GRIŠKABŪDŽIO SENIŪNIJOJE, BLIUVIŠKIŲ KAIME, J. TOTORAIČIO G. 14, PANAUDOS SUTARTĮ SU ASOCIACIJA BLIUVIŠKIŲ BENDRUOMENĖS CENTRU
2011 m. rugsėjo 23 d. Nr. T-158
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 str. 1 d. ir 13 str. 2d., rajono savivaldybės tarybos 2005 m. gruodžio 22 d. sprendimu Nr. T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu ir atsižvelgdama į asociacijos Bliuviškių bendruomenės centro 2011 m. rugpjūčio 18 d. prašymą, nusprendžia:


1. Leisti penkeriems metams atnaujinti rajono savivaldybei nuosavybės teise priklausančių negyvenamųjų patalpų - pastatų ir kitų statinių (Nekilnojamojo daikto kadastro duomenų bylos Nr. 84/10590): mokyklos (unikalus Nr. 4400-0598-5242, pažymėjimas plane – 1C1/m, bendras plotas – 106,57 kv. m), sandėlio (unikalus Nr.  4400-0598-5264, pažymėjimas plane – 2F1/m, bendras plotas – 78,10 kv. m), krepšinio aikštelės (unikalus Nr. 4400-0598-5304, pažymėjimas plane 1b) ir kiemo statinių (unikalus Nr. 4400-0598-5320), esančių Griškabūdžio sen., Bliuviškių k., J. Totoraičio g. 14, rajono savivaldybės turto panaudos sutartį Nr. 1D-30, sudarytą 2006 m. liepos 20 d. su asociacija Bliuviškių bendruomenės centru.

2. Įgalioti rajono savivaldybės administracijos direktorių sudaryti ir pasirašyti negyvenamųjų patalpų, nurodytų 1 punkte, atnaujintą panaudos sutartį.

